गरीबी में मुफलिसी की जिंदगी जी रहे तीन बहन और एक भाई ने फांसी के फंदे से लटककर की आत्महत्या। जी हां मामला दिल्ली से सटे फरीदाबाद के दयालबाग का है, जहां गरीबी और बीमारी से परेशान होकर तीनों बहनों ने अपने भाई के साथ मौत को गले लगा लिया। परिवार के चारों लोग एक ही मकान में रह रहे थे और सभी की उम्र 30 से 40 साल के बीच बताई जा रही है। मृतकों ने एक सुसाइड नोट भी छोड़ा है, जिसमें उन्होंने लिखा है कि उनकी मौत के लिए कोई जिम्मेदार नहीं है। इसके पीछे कुछ ही दिन पहले मां बाप की मौत, गरीबी और बीमारी को वजह बताया है। दर्दनाक और रोंगटे खड़े कर देने वाली इस घटना के पीछे दिल्ली एनसीआर जैसी जगह पर गरीबी की वजह से मौत को गले लगाने के पीछे भी सवाल खड़े हो रहे हैं।